**ZAKON**

**O IZMJENI I DOPUNI ZAKONA O**

**OBEZBJEĐENJU KVALITETA U VISOKOM OBRAZOVANJU**

**REPUBLIKE SRPSKE**

Član 1.

U Zakonu o obezbjeđenju kvaliteta u visokom obrazovanju Republike Srpske („Službeni glasnik Republike Srpske“, broj 67/20) u članu 16. poslije stava 2. dodaju se novi st. 3. i 4. koji glase:

„(3) Akreditacija studijskih programa se sprovodi korišćenjem različitih mehanizama obezbjeđenja kvaliteta i modela akreditacije studijskih programa: recenzije, klasterske akreditacije i pojedinačne akreditacije.

(4) Akreditacija studijskih programa se može sprovoditi u okviru akreditacije visokoškolske ustanove i/ili kao poseban postupak.“

Dosadašnji st. 3, 4, 5, 6. i 7. postaju st. 5, 6, 7, 8. i 9.

**Član 2.**

U članu 24. stav 6. mijenja se i glasi:

„(6) Na rješenje iz stava 4. ovog člana imalac kvalifikacije može uložiti žalbu Upravnom odboru Agencije u roku od 15 dana od dana prijema rješenja.“

Poslije stava 6. dodaje se novi stav 7. koji glasi:

„(7) Odluka Upravnog odbora je konačna i protiv nje se tužbom može pokrenuti upravni spor.“

Dosadašnji stav 7. postaje stav 8.

Dosadašnji stav 8. koji postaje stav 9. mijenja se i glasi:

„(9) Visina naknade troškova postupka profesionalnog priznavanja i oslobađanja od plaćanja naknade troškova postupka propisuje se Pravilnikom o određivanju visine naknada za pružanje usluga iz nadležnosti Agencije i vrstama i načinu raspodjele vlastitih prihoda.“

Član 3.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-102/23 PREDSJEDNIK

Datum: 8. februara 2023. godine NARODNE SKUPŠTINE

Dr Nenad Stevandić